Binnekort: Bot – Carien Smith | Alta Cloete
← Binnekort: Zanzibar Zen – Marnus Hattingh
Jeugboek: Jy handle dit net – Eleanor Lombard →
Binnekort: Bot – Carien Smith
Alles is 'n leuen. Niks is 'n leuen nie.
Carien Smith is 'n skrywer en dramaturg wat verskeie pryse vir haar individuele verhale ingepalm het en deelgeneem het aan talle internasionale skryfprogramme. Verskeie van haar dramas is opgevoer. Tans is sy 'n doktorale student aan die Universiteit van Sheffield waar sy navorsing doen oor klimaatsveranderingetiek. Bot is haar kortverhaaldebuut.
In hierdie ambisieuse bundel word die leser op reis geneem. Na wêrelde van verstommende – dog onmiddellik herkenbare – tegnologiese vooruitgang. Waar bespiegeling en die magiese skouers skuur met die "alledaagse". Waar waarheid en versinsel nie meer onderskeibaar is nie. Waar nuwe, onthutsende eksistensiële vrae opduik, en in gesprek tree met die oerbekende een: waar begin menswees, en waar eindig dit?
Bot is 'n verrassende, onderhoudende debuut wat 'n eiesoortige staanplek in die Afrikaanse verhalewêreld kry. Carien Smith is 'n skrywer van wie daar nog véél gehoor gaan word.